EkBass/fiwiki-20250220-pages-articles huggingface dataset:
Fiji Airways

Fiji Airways on fidžiläinen lentoyhtiö. Sen päälentokenttä on Nadissa, Viti Levun saarella sijaitseva Nadin kansainvälinen lentoasema. Fiji Airways perustettiin vuonna 1951. Vuodesta 1958 yhtiö toimi nimellä Air Pacific, mutta vanha nimi päätettiin ottaa uudelleen käyttöön vuonna 2012. Yhtiö palveli vuonna 2004 yli 500 000 matkustajaa. Yhtiön omistavat Fidžin hallitus (51 %), Qantas (46,3 %) sekä Kiribatin, Tongan, Naurun ja Samoan hallitukset (1 %). == Kohteet == * Apia (Samoa) * Auckland (Uusi-Seelanti) * Brisbane (Australia) * Christchurch (Uusi-Seelanti) * Honiara (Salomonsaaret) * Honolulu (Havaiji, Yhdysvallat) * Hongkong (Hongkong) * Kiritimati (Kiribati) * Los Angeles (Yhdysvallat) * Melbourne (Australia) * Nadi (Fidži) * Nukuʻalofa (Tonga) * Port Vila (Vanuatu) * Perth (Australia) * Suva (Fidži) * Sydney (Australia) * Tarawa (Kiribati) Entiset kohteet: * Tokio (Japani) * Vancouver (Kanada) * Canberra (Australia) * Gold Coast (Australia) * Rarotonga (Cookinsaaret) * Wellington (Uusi-Seelanti) == Laivasto == Laivaston keski-ikä heinäkuussa 2022 on 5,8 vuotta. Fiji Airwaysin laivasto Konetyyppi Lukumäärä Tilauksia Huomautuksia Airbus A330-200 3 — Airbus A330-300 1 — Airbus A350-900 2 — Boeing 737-800 1 — Boeing 737 MAX 8 5 — Yhteensä 12 0 == Lähteet == == Aiheesta muualla == * Fiji Airwaysin viralliset sivut Luokka:Fidžiläiset lentoyhtiöt Luokka:Kansalliset lentoyhtiöt
PETO (radioverkko)

PETO oli Suomen palo- ja pelastustoimen vanha analoginen radioverkko, joka toimi 160 MHz:n taajuusalueella. Viranomaisradioverkko VIRVE korvasi vanhan radiojärjestelmän. Peto-verkon tukiasemat ajettiin virallisesti alas joulukuussa 2004, mutta paikoin vanhan radiojärjestelmän laitteita on vieläkin aktiivikäytössä. Elektro-Arola Oy valmistaa TIU-5 -nimistä yksikköä, jonka avulla vanhan järjestelmän tukiasema ja nykyisin käytössä oleva Virve- radioverkko voidaan liittää keskenään yhteen. Kyseistä yksikköä käytetään ainakin seuraaviin käyttötarkoituksiin: * Joillakin palokunnilla on vieläkin käytössä vanhassa radiojärjestelmässä toimivia hakulaitteita. Näihin hakulaitteisiin saadaan lähetettyä nykyisin Virve-verkon kautta tulevat hälytykset. * Joillakin tehdasalueilla Virve-verkon kuuluvuus on huomattavasti heikompi kuin vanhan radiojärjestelmän ja siksi vanha verkko voi olla ainoa kunnolla toimiva ratkaisu liikennöitäessä tehtaan sisällä. Pahimmillaan Virven kuuluvuus saattaa hävitä välittömästi mentäessä tehdasrakennuksen sisään. Syynä on se, että Virven käyttämät UHF-radiotaajuudet (380–400 MHz) läpäisevät heikommin tehdasrakennusten paksuja seiniä , eikä tilannetta helpota tehtaissa olevat sähköisten häiriöiden (esimerkiksi sähkökeskukset, taajuusmuuttajat ym.) lähteet. Liikenne jostakin Virve-verkon puheryhmästä voidaan ohjata johonkin vanhan radiojärjestelmän kanavaan ja näin sekä Virveä että vanhaa järjestelmää käyttävät tahot voivat liikennöidä keskenään. * Väestöhälyttimien, asemakaiuttimien, komentopuhelimien ym. vanhaa radiojärjestelmää käyttävien järjestelmien ohjauslaitteita ei tarvitse välittömästi uusia, vaan vanhoja laitteistoja voidaan käyttää siihen asti kunnes ohjauslaitteiston uusiminen tulee muutoin ajankohtaiseksi. Luokka:Radiotekniikka Luokka:Palo- ja pelastustoimi
Lyyraturska

Lyyraturska (Pollachius pollachius) on Luoteis-Euroopan vesien turskakala. ==Ulkonäkö== Muiden turskaheimon kalojen tapaan lyyraturskalla on kolme selkäevää ja kaksi peräevää. Lajin tunnistaa eteen työntyvästä alaleuasta. Lyyraturska kuuluu samaan sukuun kuin seiti, josta sen erottaa leuan viiksisäikeen puuttuminen ja jyrkemmin kaartuva kylkiviiva. Lyyraturskan pituus täysikasvuisena on noin 60–75 cm. ==Levinneisyys== Lyyraturskan esiintymisalue ulottuu Islannista ja Pohjois-Norjasta Biskajanlahdelle, mutta keskittyy Pohjanmereen ja Britteinsaarten ympäristöön. Paikoitellen lajia esiintyy myös Itämeren läntisissä osissa, ja sitä on tavattu satunnaisesti myös Viron rannikolta. ==Elintavat== Nuoret kalat ovat pelagisia ja elävät lähellä rantaa, vanhemmat vaeltavat ulommas, mutta elävät kuitenkin alle 200 metrin syvyydessä kalliopohjilla. Lyyraturskat ovat petoja, jotka saalistavat kaloja, lähinnä kilohailia, silliä, makrillia ja tuulenkalaa sekä äyriäisiä. ==Kalastus ja käyttö== Lyyraturska on talouskala, muttei vanhastaan ole kuulunut kaupallisesti keskeisiin pyyntikohteisiin. Sitä saadaan sekasaaliina muun kalastuksen yhteydessä. Pyytämiseen käytetään lähinnä seisovia pyydyksiä kuten verkkoja ja pitkääsiimaa. Vuonna 1987 FAO:n ilmoittama kokonaissaalis oli suurimmillaan, 17 900 tonnia, vuonna 2005 noin 11 000 tonnia. Tärkeimmät pyyntimaat ovat Norja ja Ranska. Lajin kannan kestävyyttä ei ole arvioitu, mutta varovaisuusperiaatteella vuoden 2008 ohjeelliseksi saaliskiintiöksi oli sovittu noin 18 000 tonnia. Lyyraturskaa käytetään Englannissa fish’n’chips -annoksiin, ja sitä suositellaan ekologisena vaihtoehtona, koska se ei ole uhanalainen. ==Lähteet== * *Pollachius pollachius. FAO Species Catalogue. Vol. 10. Gadiform fishes of the world. *Seafish guide to responsible sourcing of Pollack . Seafish - Business to Business Extranet. *Pollachius pollachius (Linnaeus, 1758) FAO. Species Fact Sheets. Luokka:Turskakalat ko:북대서양대구
Valkoturska

Valkoturska (Merlangius merlangus) on Euroopan rannikkovesissä elävä turskakala. ==Ulkonäkö== Valkoturska on yleensä 30−40 cm:n pituinen, korkeintaan 70 cm, ja voi kasvaa kolmikiloiseksi. Mustanmeren valkoturskat ovat pienempiä, alle 20 cm. Väritys on vaihteleva; päältä kala on kellanruskea, vihertävän tai sinertävän sävyinen, kyljet ovat vaaleammat, kellanharmaat, vatsa taas puhtaan valkoinen tai hopeanvärinen. ==Levinneisyys== Valkoturska on rannikkovesien kala, joka elää alle 200 m:n syvyydessä lähes koko Euroopan rannikolla. Levinneisyys ulottuu Pohjois- Norjasta Välimerelle ja Mustallemerelle, ja kattaa myös Islannin ja Färsaarten rannikot ja ulottuu Itämeren länsiosaan. ==Elintavat== Valkoturska tulee sukukypsäksi 2−3 vuoden iässä. Kutu ajoittuu pitkälle jaksolle tammi- heinäkuussa. Naaraalla voi olla satojatuhansia mätimunia, mutta se laskee ne pieninä muutaman munan ryhminä ulappaveteen. Myös kuoriutuvat poikaset elävät pelagisina rannan läheisissä, 20−30 m:n syvyisissä vesissä, yleensä meduusoiden lähituntumassa ja niiden lonkeroiden suojassa. Vanhemmat yksilöt hakeutuvat syvempään veteen ja elävät pohjan tuntumassa. Valkoturskan ravintoa ovat pienet kalat, äyriäiset, kotilot, mustekalat ja monisukasmadot. ==Kalastus ja käyttö== Valkoturska on erityisen runsas Pohjanmerellä ja etenkin siellä taloudellisesti tärkeä troolikalastuksen kohde. Sitä pyydetään myös pitkälläsiimalla. Kokonaissaaliit ovat olleet laskussa. Huippusaaliit 1970-luvulla olivat 200 000 vuositonnin luokkaa, mutta nykyisin enää 40 000 tonnia. Englanti ja Ranska ovat suurimmat kalastajat. ==Lähteet== * * Merlangius merlangus (Linnaeus, 1758) FAO Fisheries and Agriculture Species Fact Sheet Luokka:Turskakalat
Air Seychelles

Air Seychelles on seychelliläinen lentoyhtiö, jonka solmukohtana toimii Seychellien kansainvälinen lentoasema Mahén saarella. 15\. syyskuuta 1977 perustettu Air Seychelles toimi alun perin nimellä Seychelles Airlines. Se sai nykyisen nimensä maaliskuussa 1979. == Kohteet == * Johannesburg (Etelä- Afrikka) * Lontoo (Iso-Britannia) * Mahé (Seychellit) * Milano (Italia) * Pariisi (Ranska) * Praslin (Seychellit) * Port Louis (Mauritius) * Rooma (Italia) * Singapore == Laivasto == Heinäkuussa 2015: * 1 Airbus A320-200 * 2 Airbus A330-200 * 3 de Havilland Canada DHC-6-300 Twin Otter * 3 de Havilland Canada DHC-6-400 Twin Otter * 1 Shorts 360-300 == Lähteet == == Aiheesta muualla == * Viralliset sivut Luokka:Seychelliläiset lentoyhtiöt Luokka:Kansalliset lentoyhtiöt
Nummiriekko

Nummiriekko (Lagopus lagopus scoticus) on pohjoismaisen riekon (Lagopus lagopus) alalaji, joka elää Britteinsaarten nummilla, lähinnä Skotlannissa, Walesissa, Cornwallissa ja Irlannissa. Linnun pituus on noin 33–38 senttimetriä. Nummiriekon koko, muoto ja elintavat ovat kuten riekolla, mutta ero nimialalajiin on erityisen huomattava talvella, sillä nummiriekon höyhenpuku pysyy kirjavan punaruskeana ympäri vuoden; valkoinen talvipuku puuttuu kokonaan. Koiras on tummempi, tasavärisempi ja hieman kookkaampi kuin naaras. Naaraan höyhenten kärjet ja poikkiraidat ovat kellanruskeat. Sukupuolet on helppo määrittää, jos parin näkee yhdessä. Nummiriekon ääntely on samankaltainen kuin riekolla. Nummiriekkoa ei ole tavattu Suomessa. == Lähteet == Luokka:Metsäkanat
Keila (kala)

Keila (Brosme brosme) on turskakalalaji, jota elää Pohjois-Atlantissa sen molemmin puolin. Se pysyttelee jonkin matkan päässä rannikosta 18–550 metrin syvyydessä. Keila voi kasvaa 120 cm pitkäksi ja painaa jopa 30 kiloa, tosin tavallisesti saaliskoko jää alle 10 kg:n, keskikoon ollessa yleensä muutaman kilon paikkeilla. Sen nahka on erittäin sitkeä. Kala on lähes kaikkiruokainen. Se on myös hyvä, joskaan ei herkullinen ruokakala, eikä siinä ole paljon ruotoja. Norjassa se on yleinen syvissä vuonoissa ja mannerjalustalla. Sitä kalastetaan trooleilla ja pitkälläsiimalla.Tusk (Brosme Brosme) The European Federation of Sea Anglers == Lähteet == Luokka:Turskakalat
Berliinin televisiotorni

Berliinin televisiotorni () sijaitsee Alexanderplatzilla Saksan pääkaupungissa Berliinissä. Se on Euroopan neljänneksi korkein rakennus (368,03 m). Tornin vuonna 1965 käynnistyneet rakennustyöt valmistuivat vuonna 1969. Suunnittelijoina toimivat arkkitehdit Fritz Dieter ja Günter Franke sekä insinööri Werner Ahrend. DDR rakennutti tornin keskelle Itä-Berliiniä osoitukseksi sosialistisen yhteiskuntajärjestelmän toimivuudesta. Tornin pallon keskiosassa on näköalatasanne ja ravintola. Näköalatasanne on 204 metrin korkeudessa maanpinnasta, ja sieltä voi hyvällä säällä nähdä jopa 42 kilometrin päähän. Täyden kierroksen 30 minuutissa kiertävä ravintola on näkoalatasanteen yläpuolella. Saksassa vuonna 2006 pidettyjen jalkapallon maailmanmestaruuskilpailujen ajaksi tornin pallo koristeltiin jalkapalloksi magentan värisillä viisikulmioilla. =="Paavin kosto"== Auringon heijastuessa televisiotornin teräspallosta muodostuu yleensä ristiä muistuttava heijastus. Tätä epähaluttua ilmiötä eivät suunnittelijat osanneet odottaa. Näpäytyksenä Itä-Saksan kommunistisen hallinnon ateistista perustusta ja kirkon tukahduttamista vastaan berliiniläiset antoivat kirkkaalle ristille nimen Rache des Papstes eli Paavin kosto. Samoista syistä rakennusta kutsutaan myös Walter Ulbrichtin mukaan nimellä St. Walter. Ristin muotoista heijastusta on yritetty tuloksetta vähentää erilaisilla maaleilla ja pinnoitteilla. ==Teknisiä tietoja== *Antennin huipun korkeus: 368,03 m (Ennen antennin vaihtoa vuonna 1997 korkeus oli 365 m) *Antennin pituus: 118 m *Antennin huipun halkaisija: 1,80 m *Pallon halkaisijan korkeus: 212 m *Näkymätason korkeus 203,78 m *Telecafé 207,53 metrissä *Juuren halkaisija: 32 m *Näkymätason halkaisija: 24 m *Telecafén halkaisija: 29 m *Pallon halkaisija: 32 m *Betonia yhteensä: 26 000 t *Pallon paino: 4 800 t *Antennin paino: 245 t *Hissien määrä: 2 kpl *Hissien nopeus: 6 m/s *Perustusten syvyys: 5 m ==Lähteet== ==Aiheesta muualla== * Berliinin televisiotornin kotisivut Luokka:Berliinin rakennukset ja rakennelmat Luokka:Näkötornit Luokka:Televisiotornit Luokka:Saksan tornit
Portugália

Portugália (IATA: NI, ICAO: PGA) on portugalilainen lentoyhtiö. Se perustettiin 25. heinäkuuta 1988. Yhtiön päälentoasema on Portelan lentoasema Lissabonissa. Portugálian ensimmäinen lento oli 7. heinäkuuta 1990, jolloin maan sisäinen lentoliikenne vapautettiin. Yhtiö lensi ensimmäisen ulkomaanlentonsa 1992. Yhtiöllä code share-sopimuksia mm. Air Francen ja Air Europan kanssa. TAP Portugal osti yhtiön lokakuussa 2006. Yhtiö säilytti kaupasta huolimatta erillisen identiteettinsä maaliskuuhun 2016 asti, jolloin se alkoi operoida lentoja nimellä TAP Express. == Kohteet == * Portugalissa: Funchal, Lissabon, Porto * Muualla: Amsterdam, Barcelona, Bilbao, Bologna, Bryssel, La Coruña, Lyon, Madrid, Málaga, Marseille, Milano, Nizza, Pamplona, Torino, Toulouse, Valencia, Valladolid, Zürich == Laivasto == Heinäkuussa 2016: * 7 ATR 72-600 (1 tilauksessa) * 4 Embraer 190 (5 tilauksessa) * 6 Fokker 100 == Lähteet == == Aiheesta muualla == * Viralliset sivut Luokka:Portugalilaiset lentoyhtiöt
Kummeliturska

Kummeliturska (Merluccius merluccius) on Atlantin itäosissa elävä turskakala. Pyydystetyt kummeliturskat ovat tyypillisesti noin 45 sentin mittaisia, mutta kala voi kasvaa yli metrin pituiseksi ja painaa jopa 15 kiloa. Kummeliturskaa tavataan Norjasta ja Islannista aina Mauritaniaan ja Kanariansaarille asti. Sitä on myös Välimeressä ja Mustanmeren etelärannikolla. Yleisimmin kummeliturska liikkuu 70–370 metrin syvyydessä. Aikuiset kalat pysyttelevät päiväsaikaan pohjan tuntumassa mutta nousevat uimaan öisin. Ne syövät pienempiä kaloja, myös omaa lajiaan, sekä kalmareita. Nuoret yksilöt elävät lähinnä krilleillä ja katkoilla. == Lähteet == * === Viitteet === Luokka:Turskakalat
Tuomas Nurmela

Tuomas Nurmela (s. 21. huhtikuuta 1981, Oulu) on tuotantotalouden diplomi- insinööri, joka toimii vanhempana konsulttina Rud Pedersen Public Affairs Company Oy:ssä. Aiemmin Nurmela on toiminut mm. Lääketeollisuus ry:n viestinnästä ja yhteiskuntasuhteista vastaavana johtajana sekä toiminnanjohtajana Terveydenhuollon palveluntuottajat ry:ssä. Nurmela toimii myös Helsingin kaupungin luottamustehtävissä ja Nuorisoasuntoliiton puheenjohtajana. Kokoomuksen Nuorten Liiton puheenjohtajana ja Kansallisen Kokoomuksen puoluehallituksen jäsenenä hän toimi vuodesta 2004 vuoden 2007 loppuun. == Poliittisia tehtäviä == === Helsingin kaupunki === * Helsingin kaupungin sosiaali- ja terveyslautakunta 2013 - 2014 * Helsingin kaupungin sosiaali- ja terveyslautakunnan 2. jaoston puheenjohtaja 2013 - 2014 * Helsingin kaupungin sosiaalilautakunta 2009 - 2012 * Helsingin kaupungin sosiaalilautakunnan lapsi- ja perhejaoston puheenjohtaja 2009 - 2012 * Helsingin kaupungin opetuslautakunnan puheenjohtaja 15.2.2006 - 14.1.2009 === Kokoomus === * Kansallisen Kokoomuksen puoluevaltuuston jäsen 6/2008 - 6/2014 * Kokoomuksen Nuorten Liiton puheenjohtaja 2004 - 2007 * Kansallisen Kokoomuksen puoluehallituksen jäsen 2004 - 2007 * International Young Democrat Union, hallituksen jäsen 2006 - 2007 == Muita tehtäviä/toimia == * Nuorisoasuntoliitto ry, puheenjohtaja 2009 - * Nuorisoasuntoliitto ry, hallituksen jäsen 2005 - * Suomen Nuorisoyhteistyö - Allianssi ry, hallituksen jäsen 2005 - 2007 Luokka:Kokoomusnuorten puheenjohtajat Luokka:Vuonna 1981 syntyneet Luokka:Elävät henkilöt
Molva

Molva (Molva molva) on Pohjois-Atlantissa elävä, mateiden heimoon kuuluva turskakalalaji. == Koko ja ulkonäkö == Molva on päältä punaruskea, alta vaalea ja kyljistään kirjailtu pitkänomainen pohjakala. Sillä on kaksi selkäevää ja pitkähkö leukasäie. Kalan pituus on yleensä alle metrin, mutta suurimmillaan se voi kasvaa 2 m:n ja 45 kg:n mittoihin. == Levinneisyys ja elintavat == Molvan levinneisyys ulottuu Välimerestä Barentsinmerelle ja Islantiin ja sitä on tavattu Atlantin toiselta puolen Etelä-Grönlannissa ja Newfoundlandissa. Ruotsin länsirannikkoa molva tunkeutuu Juutinrauman eteläosaan. Se elää kovilla kivi- ja hiekkapohjilla yleisimmin 100-400 metrin syvyyksissä. Lisääntymään se tulee matalampiin vesiin. Molva on petokala, joka saalistaa mm. turskaa, silliä, kampeloita sekä äyriäisiä, mustekaloja ja meritähtiä. == Kalastus ja käyttö == Molva on arvostettu ruokakala. Sitä pyydetään koukuilla, verkoilla ja pohjatrooleilla; se on myös urheilukalastuksen kohde. Kokonaisvuosisaaliit 2000-luvulla ovat olleet 35 000–40 000 tonnin välillä. Suurin pyytäjä on Norja. Molvan liha on vaaleampaa kuin turskan, mutta niiden maku ja muut ominaisuudet ovat muuten hyvin samankaltaiset. Molvaa kaupataan tuoreena, kuivattuna, suolattuna ja pakastettuna. Nykyisin lähes kaikki Suomessa kaupattava lipeäkala on molvaa, espanjassa puolestaan molvan savustettu mäti on arvostettu herkku, huevas de maruca. == Lähteet == * * Species in the genus Molva FishBase * FAO Species Fact Sheet * Joulun lipeäkala on molvaa Suomen Luonto 2013 === Viitteet === == Aiheesta muualla == * Marine Fauna Gallery of Norway Valokuvia Luokka:Turskakalat
Nadin kansainvälinen lentoasema

Nadin kansainvälinen lentoasema (IATA: NAN, ICAO: NFFN) on lentoasema Nadissa, Viti Levun saarella, Fidžillä. Se palvelee vuosittain noin 1 200 000 asiakasta ja toimii Air Pacificin kotikenttänä. Kentällä on kaksi kiitotietä. 2/20 joka on 3 273 metriä pitkä ja 9/27 2 136 metriä pitkä. Kummatkin ovat päällystetty asfaltilla. Vuonna 2008 Qantasin Airbus A380 joutui tekemään hätälaskun kentälle. Muuten kentälle suurin operoiva lentokone on Boeing 747. Nadin lentokenttä valvoo Tongan Fua'amotun kenttää silloin, kun sen lennonjohto on pois käytöstä. Siksi Nadin kenttä on maailman suurin Flight Information Service-kenttä (Vastaa suomalaista AFIS-kenttää) == Lentoyhtiöt ja kohteet== * Aircalin - Nouméa,Wallis-saari * Air Kiribati - Tarawa * Air New Zealand - Auckland, Christcurch * Air Niugini - Honiara, Port Moresby * Air Pacific - Apia, Auckland, Brisbane, Christchurch, Hongkong, Honiara, Honolulu, Los Angeles, Melbourne, Nukuʻalofa, Port Vila, Sydney, Tarawa * Continental Airlines - Guam, Honolulu * Jetstar - Sydney * Freedom Air * Korean Air - Soul * Pacific Blue Brisbane, Melbourne, Sydney * Pacific Sun - Kadavu, Labasa, Malololailai, Mana, Pacific Harbour, Savusavu, Suva, Taveuni ==Lähteet== == Aiheesta muualla == * Viralliset sivut Luokka:Fidžin lentoasemat
Holkeri

Holkeri voi olla: *Holkeri eli jäähai, arktinen hailaji *Harri Holkeri (1937–2011), suomalainen poliitikko (Kokoomus) ja valtioneuvos, Suomen pääministeri 1987–1991 *Jaakko Holkeri (s. 1946), suomalainen toimitusjohtaja, Suomen Hiihtoliiton puheenjohtaja 2004–2009, Harri Holkerin veli
Komentopuhelin

Komentopuhelin on järjestelmä, jota käytetään esimerkiksi vapaaehtoisten tai muuten kotona päivystävien palokuntien koollekutsuun hälytystilanteissa. Komentopuhelin soittaa hälytettävään puhelinnumeroon, ja antaa vastattaessa puheluun puheviestin, joka voidaan tehdä esimerkiksi puhesyntetisaattorilla. Komentopuhelimen hälytykset kulkevat verkossa etuoikeutettuna, eli ne ohittavat tärkeysjärjestyksessä sekä hälytettävän puhelimen että myös muunkin verkon vähemmän tärkeät puhelut. Nykyisin vastaanottavana puhelimena toimii pääasiassa GSM-puhelin, sillä se on käyttäjällä lähes aina mukana. Nykyisissä puhelinmalleissa komentopuhelimen tekemälle soitolle voidaan asettaa erillinen soittoääni, jolloin hälytys- ja muut puhelut pystyy paremmin erottamaan toisistaan. ==Esimerkki puhelimella tulevasta hälytyksestä== "Tämä on Soneran tavoittamispalvelun automaattinen puhelu, jos olet N.N., paina ruutu", ruutu- näppäimen painamisen jälkeen: "Soneran tavoittamispalvelun ilmoitus: A402, rakennu, ...katu 8, rappukäytävässä savua A-P3, A11, A13, A16, A31, A37, A51, A53" Edellisen esimerkin "kapulakielisyys" johtuu siitä, että puhesyntetisaattori generoi puheviestin tekstiviestissä olevasta tekstistä, ja 160 merkkiin ei mahdu koko hälytyslitania. Viestissä A402 on tehtävän koodi (rakennuspalo, keskisuuri), ja perässä olevat koodit ovat hälytettävien yksiköiden numeroita. ==Tekstiviestit== Nykyisin voidaan palokunnan hälytys antaa matkapuhelimiin myös tekstiviestillä. Nämä tekstiviestit ovat huomattavasti kalliimpia kuin normaalit tekstiviestit. Viestit ovat hyvä lisä, mutta eivät sovi ainoaksi hälytysvälineeksi: Viestit eivät ole etuoikeutettuja tai mitenkään varmennettuja, eli ne voivat juuttua vaikka jouluna viestiruuhkaan. Luokka:Palo- ja pelastustoimi
Naurun kansainvälinen lentoasema

Naurun kansainvälinen lentoasema (IATA: INU, ICAO: ANYN, ennen ANAU) on Naurun ainoa lentoasema. Se sijaitsee Yarenissa saaren etelärannikolla. Naurun kansainvälinen lentoasema rakennettiin tammikuussa 1943. Se palveli vuonna 2000 noin 161 000 matkustajaa. == Lentoyhtiöt == * Nauru Airlines == Lähteet == Luokka:Naurun rakennukset ja rakennelmat Luokka:Oseanian lentoasemat
Fritz-kissa

Fritz-kissa (alkuperäiseltä nimeltä Fritz the Cat) on Robert Crumbin luoma, 1960-luvulla tunnetuksi tullut sarjakuvahahmo. Hahmosta tehtiin vuonna 1971 animaatioelokuva Fritz – kova kolli, johon Crumb ei kuitenkaan ollut tyytyväinen. Tämän seurauksena hän päätyi lopulta tappamaan hahmonsa. Viimeinen tarina kuvaa kuuluisaa ja rikastunutta Fritziä, joka selvittyään veroista ja uutta elokuvaa suunnittelevista agenteista, kohtaa psykoottisen entisen tyttöystävänsä, Saara Strutsin. Saara raivostuu tämän käytöksestä ja sarja päättyy kun hän iskee Fritziä päähän jääpiikillä. Tämä sarja, kuten monta muutakin Fritziä, on julkaistu suomeksi underground-sarjakuvalehti Jymyssä 1970-luvulla. Vuonna 1974 Fritzistä tehtiin toinen elokuva, joka julkaistiin Suomessa nimellä Fritz-kollin pornoretket. ==Lähteet== ==Aiheesta muualla== * Suomessa julkaistuja Robert Crumbin sarjakuvia Luokka:Yhdysvaltalainen sarjakuva Luokka:Sarjakuvahahmot Luokka:Kuvitteelliset kissat
Ruhovaara

Ruhovaara on kylä Joensuun kaupungin itäosassa Pohjois-Karjalassa valtakunnan rajan tuntumassa noin 70 kilometriä Joensuun keskustasta ja noin 25 kilometriä Tuupovaaran kirkonkylästä kaakkoon. Osa kylästä luovutettiin Neuvostoliitolle 1944. Aikaisemmin Ruhovaara kuului Korpiselän kuntaan vuoteen 1946 asti ja sitten Tuupovaaran kuntaan vuoteen 2005 asti. Ruhovaaran naapurikyliä ovat muun muassa Mannervaara ja Syrjävaara. Ruhovaaraan johtaa maantie Mannervaarasta seututie 500:lta. Tie johtaa valtakunnan rajalle ja sieltä edelleen Korpiselän tyhjillään olevaan kirkonkylään Venäjän puolelle. Ruhovaarassa toimi tilapäinen rajanylityspaikka, mutta se lakkautettiin vuonna 2011. == Lähteet == == Aiheesta muualla == *Tuupovaaran Pilkekylät ry. Luokka:Korpiselän kylät Luokka:Tuupovaaran kylät
Fuad Siniora

Fuad Siniora (; s. 14. huhtikuuta 1943) on libanonilainen poliitikko, joka toimi Libanonin pääministerinä vuosina 2005–2009 Émile Lahoudin ja Michel Suleimanin alaisuudessa. Siniora edustaa Saad Haririn al-Mustaqbal-puoluetta. Hän on kotoisin Sidonista ja sunnimuslimi. Siniora kävi Beirutin amerikkalaista yliopistoa, josta sai MBA-tutkinnon. Hän työskenteli pankkialalla ja oli Libanonin keskuspankin johdossa 1977–1982. Myöhemmin hän johti Rafiq al-Haririn omistaman neljän pankin muodostamaa Groupe Mediterranee'a. Hän oli kahdesti Libanonin talousministeri, molemmilla kerroilla pääministerinä toimineen Rafiq al-Haririn alaisuudessa. Pääministeri hänestä tuli Haririn murhan jälkeen 2005, kun Maaliskuun 14. päivän ryhmittymä otti vaalivoiton. Siniora esitteli Roomassa 27. heinäkuuta 2006 aseleposuunnitelman Israelin vuoden 2006 Libanonin sodan aselevosta. 8. elokuuta arabiliitto esitteli siihen pohjautuvan suunnitelman YK:ssa, jonka Hizbollah hyväksyi 12. elokuuta ja Israel seuraavana päivänä. Marraskuussa 2006, muutaman kuukauden Hizbollahin ja Israelin sodan jälkeen Hizbollah-Amal ja kenraali Michel Aounin Vapaa patrioottinen liike -ryhmittymä vaati Sinioran eroa. Oppositio syytti Sinioraa epäonnistumisesta avun tuomisessa Israelin pommitusalueille. Sinioran hallitus oli tämän jälkeen käytännössä halvaantunut. Oppositio aloitti katumellakat joulukuun alussa pyrkiessään kaatamaan hallituksen. Sinioran ensimmäinen pääministerikausi päättyi kun parlamentti sai valittua uudeksi presidentiksi Michel Suleimanin, kun äänestystä oli lykätty 19 kertaa. Suleiman nimitti Sinioran myös uuden hallituksen muodostajaksi. ==Lähteet== * BBC Profile of Fouad Siniora * Who's who in Lebanese politics, Al-Jazeera === Viitteet === Luokka:Libanonin pääministerit Luokka:Vuonna 1943 syntyneet Luokka:Elävät henkilöt
Chester Brown

Chester Brown (s. 16. toukokuuta 1960 Montreal, Quebec, Kanada) on kanadalainen sarjakuvapiirtäjä. Hän on tehnyt omaelämäkerrallisia sarjakuvia. Hänen teoksistaan on suomennettu Ed - iloinen klovni (Ed the Happy Clown), En koskaan pitänyt sinusta (I Never Liked You) ja Playboy-tarinoita (The Playboy). Brownin teoksia julkaisee Pohjois-Amerikassa Drawn and Quarterly. Suomessa teoksia on kustantanut Like ja Huuda Huuda. == Lähteet == Luokka:Kanadalaiset sarjakuvantekijät Luokka:Vuonna 1960 syntyneet Luokka:Elävät henkilöt
Gustav Ernesaks

Gustav Ernesaks (12. joulukuuta 1908 Harjumaa – 24. tammikuuta 1993) oli virolainen säveltäjä ja kuorojohtaja sekä Viron laulujuhlien organisoija. Ernesaks opiskeli sävellystä Artur Kappin johdolla. Vuosina 1945–1972 hän toimi kuoronjohdon professorina Tallinnan konservatoriossa.Keijo Virtamo (toim.): Otavan musiikkitieto (2. painos), s. 96. Helsinki: Otava, 1997. ISBN 951-1-14518-5. Ernesaks perusti Eestin valtion akateemisen mieskuoron ja tuli tunnetuksi mieskuoronsa johtajana. Hän sävelsi muun muassa viisi oopperaa, elokuvamusiikkia ja kuorolauluja, joista tunnetuimpia on Lydia Koidulan isänmaallisen runoon sävelletty Mu isamaa on minu arm vuodelta 1944. Hän sävelsi myös Viron sosialistisen neuvostotasavallan hymnin. Kersti Merilaas on tehnyt libreton kolmeen hänen oopperaansa. Ernesaksin oopperoista Tormide rand (Myrskyjen ranta) vuodelta 1949 esitettiin Suomen Kansallisoopperassa vuonna 1967.Eesti kirjanike leksikon, 2000 ==Lähteet== Luokka:Virolaiset säveltäjät Luokka:Virolaiset kuoronjohtajat Luokka:Sosialistisen työn sankarit Luokka:Vuonna 1908 syntyneet Luokka:Vuonna 1993 kuolleet
Ruhnama

Ruhnama () on Turkmenistanin entisen presidentin Saparmurat Nijazovin kirjoittama kaksiosainen teos, joka yhdistää omaelämäkertaa, historiallista fiktiota ja hengellisiä ohjeita. Ensimmäinen osa ilmestyi vuonna 2001 ja toinen osa vuonna 2004. Ruhnamaa pidetään Turkmenistanissa myös "Koraanin jatko-osana", ja se onkin määrätty asetettavaksi kunniapaikalle Koraanin viereen paikallisiin moskeijoihin. Esimerkiksi Ašgabatin itsenäisyyden puistossa sijaitsee suuri teosta muistuttava muistomerkki. Nijazov lupasi kansalleen, että se, joka lukee Ruhnaman kolme kertaa, muuttuu älykkäämmäksi ja pääsee esteettömästi taivaaseen. Turkmenistanissa ei saa ajokorttia eikä työpaikkaa, jos ei ole lukenut Ruhnamaa, sillä se on pyhä kirja ja virallinen ohjenuora lähes kaikilla elämänaloilla. Monet ulkomaiset yritykset ovat käännättäneet Ruhnaman omalle kielelleen liehitelläkseen presidentti Nijazovia ja päästäkseen näin Turkmenistanin markkinoille. Arto Halosen ohjaama dokumenttielokuva Pyhän kirjan varjo arvostelee suuryrityksiä, jotka ovat käännättäneet Ruhnama-kirjan. Elokuva sai ensi-iltansa Suomessa 29. helmikuuta 2008. Ruhnama poistettiin vuonna 2011 Turkmenistanissa peruskoulun päättökokeista, mutta edelleen se kuuluu yliopistojen pääsyvaatimuksiin. Vuodesta 2008 alkaen kirja on menettänyt yleisesti asemaansa,Pakko-Ruhnaman opiskelu loppuu Turkmenistanissa, Helsingin Sanomat 27.4.2011, sivu B 4 ja se on useissa tapauksissa korvattu uuden presidentin, Gurbanguly Berdimuhamedowin, kirjoituksilla. ==Lähteet== == Aiheesta muualla == * Ruhnama turkmeeniksi, turkiksi, venäjäksi ja englanniksi * Uusimaa: Ensto ehdotti Turkmenistanin johtajan kirjan suomentamista 25.11.2004 * Arto Halosen dokumenttielokuva Luokka:Vuoden 2001 kirjat Luokka:Vuoden 2004 kirjat Luokka:Propagandakirjat Luokka:Turkmenistanin politiikka Luokka:Turkmenistanilainen kulttuuri
FN Browning High Power

FN Browning High Power (alkujaan Fabrique Nationale Modele 1935 pistole automatique, Grande Puissance, myös FN GP, FN M/35, FN Hi Power, FN HP, P35) on belgialaisen Fabrique Nationale de Herstalin (FN) vuodesta 1935 valmistama yksitoiminen itselataava pistooli. Pistooli on tai on ollut palveluskäytössä lukuisien maitten armeijoissa ja/tai poliisivoimissa, sitä on lisenssivalmistettu Argentiinassa ja Kanadassa, ja lisenssittä useissa muissakin maissa, muun muassa Indonesiassa. ==Historia== Aseen prototyyppimallit 1922 ja 1923 suunnitteli yhdysvaltalainen asesuunnittelija John Moses Browning ja hänen kuoltuaan vuonna 1926 belgialainen Dieudonne J. Saive viimeisteli pistoolin Modele 1928 -prototyypin pohjalta tuotantovalmiiksi vuonna 1929. Yleismaailmallinen talouslama kuitenkin lykkäsi aseen sarjavalmistuksen aloittamista kuudella vuodella vuoteen 1935, jolloin se valittiin Belgian armeijan palveluspistooliksi. Saive oli suunnitellut jo malli 1923:n kaksirivisen, aikaisekseen suuritilavuuksisen lippaan, josta pistoolin alkuperäisen ranskankielisen nimen ”Grande Puissance”, englanniksi ”High Power” eli ”Suuri Teho” oletetaan olevan peräisin. Toinen teoria nimen alkuperästä on, että sillä viitataan FN:n lataamien patruunoiden vastaavia saksalaispatruunoita kovempaan lataukseen. ==Tekniset ominaisuudet== FN HP toimii lyhytrekyyliperiaatteella ja sen lukitusmekanismi on tavanomainen Browning-tyyppinen; piippu lukittuu luistiin kahdella hylsynpoistoaukon edessä olevalla lukitusolakkeella. Piipun ohjaus tapahtuu Browningin aiemmin suunnittelemista pistooleista poiketen erillisen akseloidun linkun sijaan piipun alla olevaan kiinteään ulokkeeseen tehdyllä, piipun akseliin nähden viistolla leikkauksella, joka vastaa aseen rungossa olevaan ohjauskappaleeseen. Piipun lukituksen akselina toimii luistinsalvan akseli. Suurin osa nykyisistä suurikaliiperisista itselataavista pistooleista perustuu tähän samaan mekanismiin, tai johonkin sen muunnelmaan. Aseen alkuperäinen kaliiperi on 9×19 mm Parabellum/Luger ja sen lipaskapasiteetti on 13 patruunaa. Asetta valmistetaan nykyisin myös .40 S&W-; ja .357 SIG -kaliipereissa, joiden lipaskapasiteetti on 10 patruunaa. ==Käyttö Suomessa== Suomen puolustusvoimat on käyttänyt asetta palveluspistoolinaan nimikkeillä ”9,00 pist/FN” ja ”900 PIST FN”. Suomi osti vuonna 1939 2 400 kappaletta etäisyyssäädöllisellä tangenttitähtäimellä varustettua High Power -mallia, joista 900 saapui maahan vuoden 1940 helmikuussa ja loput 1 500 maaliskuussa 1940. Osa aseista jaettiin maavoimien etulinjakäyttöön, mutta suurin osa meni ilmavoimille. Sodasta selvinneet aseet, joita vuonna 1951 oli jäljellä enää 1 378 kappaletta, jäivät puolustusvoimien käyttöön vuosiin 1985–1986 asti. == Lähteet == == Aiheesta muualla == *Jaeger Platoon: Finnish Army 1918–1945 Revolvers & Pistols Part 3 *Modern Firearms: Fabrique Nationale (FN) Browning ”High Power” (HP) *F.N. modele G.P. (Grande Puissance) (kuvia) Luokka:Pistoolit Luokka:Suomen puolustusvoimien kalusto Luokka:Falklandin sota
Greg Moore

Greg Moore (22. huhtikuuta 1975 New Westminster, Brittiläinen Kolumbia, Kanada – 31. lokakuuta 1999 Fontana, Kalifornia, Yhdysvallat) oli kanadalainen kilpa- autoilija. Nuoruutensa Moore vietti Vancouverin esikaupungissa Maple Ridgessä. Nuoruudessaan hän kilpaili mikroautoissa, mistä siirtyi Formula Ford -luokkaan ja myöhemmin USF2000 Championship -sarjaan. 1993 hän aloitti CARTin Indy Lights sarjassa. Kaudella 1994 hän saavutti sarjassa kolme voittoa ja seuraavalla kaudella hallitsi sarjaa vieden kymmenen voittoa kaikkiaan 12 kilpailusta. 20-vuotiaana vuonna 1996 Moore siirtyi CART-sarjaan (nyk. Champ Car) Player's-Forsythe-talliin. Tulokaskaudellaan hän sijoittui loppupisteissä yhdeksänneksi. Ensimmäisen osakilpailuvoittonsa hän saavutti kesäkuussa 1997 Milwaukeen ovaalilla ja toisen heti perään viikkoa myöhemmin Detroitissa, kun sekä Mauricio Gugelminilta ja Mark Blundellilta loppui hänen edellään polttoaine viimeisellä kierroksella. Seuraavaan kauteen Moore lähti yhtenä ennakkosuosikeista tallikaveriinaan Patrick Carpentier. Moore saavutti kauden aikana kaksi voittoa: Jacarepaguassa, Rio de Janeirossa, missä hän ohitti Alex Zanardin ulkokautta ja ajoi voittoon, Michiganin ovaalilla hän ohitti viimeisellä kierroksella Zanardin ja Jimmy Vasserin viimeisellä kierroksella. Kokonaisuutena kausi oli kuitenkin pettymys ja keskeytysten sävyttämä. Moore sijoittui lopulta pisteissä viidenneksi. Kauden 1999 Moore aloitti ajamalla voittoon Homesteadissa, mutta Mercedes-Benz-moottori oli muutoin kilpailukyvytön ja hän teki kesken kauden sopimuksen siirtymisestä seuraavaksi kaudeksi Penske Racingin riveihin. Fontanan California Speedwayllä Moore joutui skootterilla onnettomuuteen ja loukkasi kätensä, mutta pääsi kilpailuun mukaan viimeisestä ruudusta jouduttuaan jättämään aika-ajot väliin. Kilpailun yhdeksännellä kierroksella hän menetti autonsa hallinnan 200 mailin tuntinopeudessa ja auto sinkoutui ruohikon yli betoniseinään mennen moneen osaan, minkä jälkeen auton osat kimposivat takaisin ruohikolle ja pyöri monta kierrosta ympäri. Moore sai surmansa onnettomuudessa. Mooren hautajaisiin hänen kotikaupungissaan Maple Ridgessä osallistui 300 ihmistä. Hänen isänsä on perustanut hyväntekeväisyyssäätiö Greg Moore Foundationin. Maple Ridgen vuonna 2003 perustettu nuorisokeskus on nimetty Greg Mooren mukaan. ==Aiheesta muualla== * http://www.gregmoore.com/ Luokka:Champ Car -kuljettajat Luokka:Moottoriurheilussa surmansa saaneet kuljettajat Luokka:Kanadalaiset autourheilijat Luokka:Vuonna 1975 syntyneet Luokka:Vuonna 1999 kuolleet
Pleasant Dreams

Pleasant Dreams on yhdysvaltalaisen punk-yhtye Ramonesin heinäkuussa 1981 julkaistu kuudes studioalbumi. Albumi sisältää muun muassa tunnetun hitin "The KKK Took My Baby Away". Albumi julkaistiin remasteroituna Rhino Records yhtiön kautta vuonna 2002. Albumi myi kultaa Argentiinassa vuonna 1993 (yli 30 000 myytyä kappaletta). == Kappalelista == # # # # # # # # # # # # === Elokuussa 2002 julkaistun remasteroidun albumin bonusraidat === 13. 14. 15. 16. 17. 18. 19. == Singlet == === UK === * * === USA === * == Muusikot == * Joey Ramone - laulu * Johnny Ramone - kitara * Dee Dee Ramone - basso * Marky Ramone - rummut == Lähteet == Luokka:Ramonesin albumit Luokka:Vuoden 1981 albumit
Subterranean Jungle

Subterranean Jungle on yhdysvaltalaisen punk-yhtye Ramonesin huhtikuussa 1983 julkaistu seitsemäs studioalbumi. Albumi äänitettiin Long Islandilla sijaitsevassa Kingdom Sound -studiossa lokakuussa 1982. Rumpali Marky Ramone erotettiin yhtyeestä kesken albumin äänitysten. Albumin viimeisen kappaleen, "Everytime I Eat Vegetables It Makes Me Think Of You", soitti Johnny Thundersin yhtyeen rumpali Billy Rogers. Albumin tunnetuin kappale on Psycho Therapy. Kappale "Time Bomb" on ensimmäinen jossa Dee Dee Ramone laulaa. Kappaleesta "Outsider" on tehnyt cover-version punk-yhtye Green Day. Se julkaistiin vuonna 2003 Ramones-tribuuttialbumilla We’re a Happy Family - A Tribute to Ramones. Heavy metal -yhtye Skid Row versioi kappaleen "Psycho Therapy" albumilleen B-Side Ourselves. == Kappalelista == # # # # # # # # # # # # === Elokuussa 2002 julkaistun remasteroidun albumin bonusraidat === 13. 14. 15. 16. 17. 18. 19. ==Muusikot== * Joey Ramone - laulu * Johnny Ramone - kitara * Dee Dee Ramone - basso * Marky Ramone - rummut == Lähteet == * __NOTOC__ Luokka:Ramonesin albumit Luokka:Vuoden 1983 albumit
Too Tough to Die

Too Tough to Die on yhdysvaltalaisen punk-yhtye Ramonesin tammikuussa 1985 julkaistu kahdeksas studioalbumi. Albumi on ensimmäinen Richie Ramonen kanssa julkaistu studioalbumi. Albumia pidetään yhtyeen viimeisenä "hyvänä teoksena". Albumilla yhtye yritti päästä lähemmäs 80-luvun hardcore punk -tyyliä. Levyn kansikuvan idea on peräisin elokuvasta Kellopeliappelsiini, kohtauksesta jossa Alex kävelee tunnelissa toveriensa kanssa. Myös Johnny Ramonen säveltämän kappaleen "Durango 95" nimi on peräisin elokuvasta. Elokuvassa päähenkilö ajaa sen nimisellä autolla. Kappaleet "Wart Hog" ja "Endless Vacation" laulaa yhtyeen basisti Dee Dee Ramone. "Wart Hog" kappaleen sanoja ei alun perin saanut näyttää koska levy-yhtiö koki ne liian loukkaaviksi. == Kappalelista == # # # # # # # # # # # # # === Elokuussa 2002 julkaistun remasteroidun albumin bonusraidat === 14. 15. 16. 17. 18. 19. 20. 21. 22. 23. 24. 25. ==Muusikot alkuperäisellä albumilla== * Joey Ramone - laulu * Johnny Ramone - kitara * Dee Dee Ramone - basso, laulu kappaleissa "Wart Hog" ja "Endless Vacation" * Richie Ramone - rummut * Ben Tench - kosketinsoitin kappaleessa "Howling at the Moon (Sha-La-La)" * Jerry Harrison - syntetisaattori kappaleessa "Chasing the Night" == Lähteet == Luokka:Ramonesin albumit Luokka:Vuoden 1984 albumit
Animal Boy

Animal Boy on yhdysvaltalaisen punk-yhtye Ramonesin toukokuussa 1986 julkaistu yhdeksäs studioalbumi.True 2006, s. 245. Albumin tunnetuimmat kappaleet ovat ”My Brain Is Hanging Upside Down (Bonzo Goes to Bitburg)” ja ”Somebody Put Something in My Drink”, jonka on kirjoittanut tuolloin yhtyeen rumpalina toiminut Richie Ramone. == Kappaleet == # # # # # # # # # # # # ==Muusikot== * Joey Ramone – laulu * Johnny Ramone – kitara * Dee Dee Ramone – basso, taustalaulu, laulu kappaleissa 3 ja 9 * Richie Ramone – rummut, taustalaulu Vierailijat * Walter Lure – kitara * Jean Beauvoir – kitara, kosketinsoittimet, taustalaulu == Lähteet == * === Viitteet === Luokka:Ramonesin albumit Luokka:Vuoden 1986 albumit
Halfway to Sanity

Halfway to Sanity on yhdysvaltalaisen punkyhtye Ramonesin syyskuussa 1987 julkaistu kymmenes studioalbumi. Richie Ramone erosi yhtyeestä albumin julkaisun jälkeen. Albumilla olevat kappaleet "I Wanna Live" ja "Garden of Serenity" julkaistiin myöhemmin remasteroituna yhtyeen kokoelmalla Loud, Fast Ramones: Their Toughest Hits. Debbie Harry Blondie yhtyeestä laulaa taustalaulun kappaleessa "Go Lil' Camaro Go" ja Dee Dee Ramone laulaa kappaleen "I Lost My Mind".True 2006 s. 262True 2006 s. 263 == Kappaleluettelo == # # # # # # # # # # # # ==Muusikot== * Joey Ramone - laulu * Johnny Ramone - kitara * Dee Dee Ramone - basso * Richie Ramone - rummut == Lähteet == * === Viitteet === Luokka:Ramonesin albumit Luokka:Vuoden 1987 albumit
¡Adios Amigos!

¡Adios Amigos! on yhdysvaltalaisen punkyhtye Ramonesin heinäkuussa 1995 julkaistu viimeinen studioalbumi. Albumi sisältää kappaleet "Making Monsters For My Friends" ja "It's Not For Me to Know´", jotka julkaistiin alun perin vuonna 1994 Dee Dee Ramonen albumilla I Hate Freaks Like You. "The Crusher" on kappale Dee Dee Ramonen rap-uralta nimellä Dee Dee King. Kappale "I Don’t Want to Grow Up" on cover-versio Tom Waitsilta. "I Love You" on cover Johnny Thundersilta. Albumin japanilaisessa versiossa on bonuskappale "R.A.M.O.N.E.S.", joka on alun perin Motörhead-yhtyeen tribuutti Ramonesille, joka julkaistiin Motörheadin 1916-albumilla. Albumin yhdysvaltalaisessa versiossa on bonuskappale "Spider Man", jonka yhtye teki alun perin albumille Saturday Morning. Dee Dee Ramonen korvannut C.J. Ramone laulaa kappaleet "Makin' Monsters For My Friends", "The Crusher", "Cretin Family", "Scattergun" sekä albumin bonusraidan R.A.M.O.N.E.S. == Kappaleluettelo == # # # # # # # # # # # # # http://www.allmusic.com/album/%C2%A1adios-amigos%21-mw0000177400 === Bonuskappaleet === * R.A.M.O.N.E.S. (albumin Japanin julkaisussa) * Spider-man (USA:n julkaisussa) ==Muusikot== * Joey Ramone – laulu * Johnny Ramone – kitara * C.J. Ramone – basso * Marky Ramone – rummut == Lähteet == Luokka:Ramonesin albumit Luokka:Vuoden 1995 albumit
Acid Eaters

Acid Eaters on yhdysvaltalaisen punk-yhtye Ramonesin vuonna 1993 julkaistu studioalbumi, joka koostuu cover-kappaleista.True 2006 s. 338True 2006 s. 412 == Kappalelista == # # # # # # # # # # # # === Bonuskappaleet === # (13.) (Japanin julkaisun bonus) ==Muusikot== * Joey Ramone - laulu * Johnny Ramone - kitara * C.J. Ramone - basso * Marky Ramone - rummut == Lähteet == * === Viitteet === Luokka:Ramonesin albumit Luokka:Vuoden 1993 albumit
Mondo Bizarro

Mondo Bizarro on yhdysvaltalaisen punkyhtye Ramonesin syyskuussa 1992 julkaistu kahdestoista studioalbumi. Albumi on ensimmäinen studioalbumi, jossa bassoa soittaa Dee Dee Ramonen korvannut C. J. Ramone. == Kappalelista == # # # # # # # # # # # # # ==Muusikot== * Joey Ramone - laulu * Johnny Ramone - kitara * C.J. Ramone - basso * Marky Ramone - rummut == Lähteet == Luokka:Ramonesin albumit Luokka:Vuoden 1992 albumit
Latte macchiato

Latte macchiato [] on Italiasta peräisin oleva lämmin maitokahvijuoma. Juomassa espressokahvi kaadetaan varovasti vaahdotetun täysmaidon päälle lasiin. Italian kielen latte macchiato tarkoittaa tahrattua maitoa. Tämä viittaa vaahdon pinnalle jäävään pieneen kahvinruskeaan läiskään. == Katso myös == * Cappuccino * Café au lait * Caffè latte ==Lähteet== ==Aiheesta muualla== Luokka:Kahvijuomat Luokka:Italiankieliset sanat ja sanonnat Luokka:Seulonnan keskeiset artikkelit Luokka:Italialaiset juomat
Café au lait

Café au lait [] on ranskalaistyyppinen kahvijuoma, jonka nimi kirjaimellisesti merkitsee 'kahvia maidon kanssa'. Alun perin Café au lait on nautittu lähinnä aamiaisjuomana. Juoma on peräisin Ranskasta. Ensimmäiset maininnat siitä ovat vuodelta 1763. == Valmistus == Café au lait valmistetaan sekoittamalla kahvia ja joko lämmitettyä tai höyrytettyä maitoa. Se on hyvin samankaltainen kuin italialaisperäinen caffè latte. Erona latteen on, että café au lait’hen käytetään espresson sijasta tyypillisesti suodatinkahvia tai pressopannulla valmistettua tummapaahtoista kahvia. Café au lait’hen maito lisätään yleensä lämmitettynä noin 60 °C lämpöiseksi. Myös höyrytettyä maitoa saatetaan käyttää. Café au lait’ssa maitoa on yleensä suurin piirtein yhtä paljon kuin kahvia. == Katso myös == * Latte macchiato * Cappuccino * Luettelo kahvijuomista ==Lähteet== Luokka:Kahvijuomat Luokka:Ranskankieliset sanat ja sanonnat Luokka:Seulonnan keskeiset artikkelit
Tweet

Tweet (oikealta nimeltään Charlene L. Keys, s. 4. maaliskuuta 1971 Rochester, New York, Yhdysvallat) on yhdysvaltalainen R&B-laulaja-lauluntekij;ä ja kitaristi. Hänellä on kaksi lasta: Tom ja Shirley Keys. == Diskografia == === Albumit === * Southern Hummingbird (2002) * It's Me Again (2005) * Charlene (2016) === Singlet === * Take a Way (Missy Elliott, Ginuwine) (2001) * All Y'aal (Timbalad&Magoo;, Sebastian) (2001) * Oops (Oh my) (Missy Elliott) (2002) * Call me (2002) * No Panties (Trina) (2002) * Smoking Cigarettes (2002) * Boogie 2nite (2002) * Sexual Healing (Ms.Jade) (2002) * Turn Da Lights Off (Missy Elliot) (2005) * When I Need a Man (2005) * Cab Ride (2005) * We Don't Need no Water (2005) * Steer (2005) Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Vuonna 1971 syntyneet Luokka:Elävät henkilöt
Hämeenlinnan seudun opiskelija-asuntosäätiö

Hämeenlinnan seudun opiskelija-asuntosäätiö (HOPS) on vuodesta 1987 alkaen tuottanut asuntoja ja asumispalveluja kaikille Hämeenlinnan seudun toisen asteen oppilaitosten ja Hämeen ammattikorkeakoulun opiskelijoille. Säätiön merkittävin taustayhteisö on Hämeenlinnan kaupunki, joka on osoittanut säätiölle mm. Visakylän ja Mäyränkylän tontit ja järjestänyt rakennushankkeiden alkurahoituksen. Vuoden 2004 syksyllä toiminta laajeni Forssaan, jonne valmistui 94 asunnon kohde, ja vuoden 2005 kesällä Riihimäelle. == Asunnot == * Matintalot * Mäyränkylä * OP-talo * Visakylä * Hattelmala H1 ja H2 * Forssan opiskelijatalo * Riihimäen opiskelijatalot == Katso myös == * HOAS - Helsingin opiskelija-asuntosäätiö * TOAS - Tampereen opiskelija-asuntosäätiö == Aiheesta muualla == * Hämeenlinnan seudun opiskelija-asuntosäätiö Luokka:Suomalaiset säätiöt Luokka:Suomen opiskelija- asunnot
Air Burundi

Air Burundi (IATA: 8Y, ICAO: PBU) oli burundilainen lentoyhtiö. Se perustettiin huhtikuussa 1971 ja aloitti palvelunsa vuonna 1975 ja nykyinen nimi otettiin käyttöön kesäkuussa 1975. Lentoyhtiö ei ole ollut toiminnassa vuoden 2009 jälkeen. Air Burundin pääpaikka sijaitsee Bujumburassa. Yhtiö on valtion omistama. == Kansainväliset kohteet == * Kigali == Laivasto == Huhtikuussa 2013: * 1 Raytheon Beech 1900C Airliner * 1 Xian MA60 (1 tilauksessa) == Lähteet == Luokka:Burundilaiset lentoyhtiöt Luokka:Kansalliset lentoyhtiöt
Sofian lentoasema

Sofian lentoasema on Bulgarian pääkaupungin Sofian tärkein lentoasema. Se toimii Bulgaria Airin ja Hemus Airin kotikenttänä. Kentän kautta lensi noin 6 miljoonaa matkustajaa vuonna 2017. Sofian lentoasema rakennettiin 1930-luvulla. == Lentoyhtiöt == * Aegean Airlines * Aeroflot * Air France * Air Malta * Alitalia * Austrian Airlines * Bulgaria Air * British Airways * Czech Airlines * El Al * LOT Polish Airlines * Lufthansa * Tarom * Turkish Airlines * Viaggio Air * Wizz Air ==Lähteet== == Aiheesta muualla == * Viralliset sivut , Luokka:Sofian rakennukset ja rakennelmat Luokka:Bulgarian lentoasemat
Air Malta

Air Malta oli Maltan kansallinen lentoyhtiö. Sen kotikenttä oli Maltan kansainvälinen lentoasema. Air Malta perustettiin 21. maaliskuuta 1973. Se aloitti palvelunsa 1. huhtikuuta 1974 kahdella Boeing 720 -koneella. Alun perin kohteet olivat Rooma, Tripoli, Lontoo, Manchester, Frankfurt ja Pariisi. Maltan hallitus omisti yhtiön osakkeista 98 %. Air Malta ajettiin alas 30. maaliskuuta 2024, jonka jälkeen sen korvasti lentoyhtiön tilalle perustettu uusi kansallinen lentoyhtiö KM Malta Airlines. == Kohteet == * Amsterdam, Ateena, Barcelona, Berliini, Birmingham, Bristol, Bryssel, Bukarest, Budapest, Casablanca, Catania, Dublin, Düsseldorf, Frankfurt, Geneve, Glasgow, Hampuri, Helsinki, Istanbul, Kairo, Köln, Larnaca, Lissabon, Lontoo, Luqa, Lyon, Madrid, Manchester, Marseille, Milano, Moskova, München, Nantes, Napoli, Newcastle upon Tyne, Nottingham, Oslo, Palermo, Pariisi, Pietari, Porto, Praha, Reggio di Calabria, Rooma, Sofia, Toulouse, Tripoli, Tukholma, Tunis, Wien, Zürich == Laivasto == Laivaston keski-ikä huhtikuussa 2023 oli 7,3 vuotta. Air Maltan laivasto Konetyyppi Lukumäärä Tilauksia Huomautuksia Airbus A320-200 3 — Korvataan Airbus A320neo -koneilla. Airbus A320neo 5 — Korvaa Airbus A320-200 -koneet. Yhteensä 8 0 == Lähteet == == Aiheesta muualla == * Viralliset sivut Luokka:Entiset lentoyhtiöt Luokka:Maltalaiset lentoyhtiöt
Tornio–Haaparanta-rata

Tornio–Haaparanta-rata on rautatieosuus, joka yhdistää Suomen rataverkolla sijaitsevan Tornion rautatieaseman Ruotsin rataverkolla sijaitsevaan Haaparannan rautatieasemaan. Rataosa ylittää Ruotsin ja Suomen rajan Alatornion kirkon lähellä pitkin Tornionjoen rautatiesiltaa. Rataosa on sähköistetty ja sen pituus on noin neljä kilometriä. Suurin sallittu nopeus radalla on 40 kilometriä tunnissa. Radalla liikennöivät VR Transpointin sekä Green Cargon junat. Rata vihittiin käyttöön 6. lokakuuta 1919.Suomen ja Ruotsin rautatieyhteys, Suomen Kuvalehti 18.10.1919, nro 42, s. 12, Kansalliskirjaston digitaaliset aineistot ==Liikenne== Matkustajaliikenne sillan yli päättyi 17. elokuuta 1992, kun Ruotsin kalustolla tehtiin viimeisin matka Tornioon. ===Raideleveys=== Valtakunnanrajan ylittävällä Tornionjoen rautatiesillalla on käytössä nelikiskoraide. Nelikiskoraidetta tarvitaan, sillä suomalaisen rautatiekaluston raideleveys on leveäraiteinen 1 524 mm, kun Ruotsissa on käytössä standardilevyinen 1 435 mm. Nelikiskoraide mahdollistaa ruotsalaisen kaluston pääsyn Tornion ratapihan normaaliraideleveyksiselle osalle ja suomalaisen kaluston pääsyn Haaparannan ratapihan leveäraiteiselle osalle. Tornion ratapihalla on ollut käytössä myös raideleveyden vaihtolaite, jonka avulla voidaan muuttaa erikoispyöräkerroin varustettujen vaunujen raideleveyttä. Nämä vaunut voivat liikennöidä sekä leveäraiteisella että normaaliraiteisella radalla, eikä tavaroiden siirtokuormausta tarvita. Syksyllä 2022 alueella otettiin käyttöön telinvaihtoraide, joka mahdollistaa entistä sujuvamman liikenteen rajan yli. Raideleveys voidaan vaihtaa kuuteen vaunuun samanaikaisesti. Samanlaista vaihtoratkaisua on käytetty aikaisemmin etelän junalauttasatamissa, ja ulkomailla menetelmä on käytössä Puolan normaaliraiteisen sekä Valko-Venäjän ja Liettuan leveän raideleveyden verkkojen välillä. == Sähköistys == Kemi–Laurila–Haaparanta-osuuden sähköistäminen kirjattiin Rinteen ja Marinin hallituksen hallitusohjelmaan. Sähköistystyöt alkoivat vuoden 2023 alkupuolella. Hankkeen kustannusarvio on 24 miljoonaa euroa, josta EU-rahoituksen osuus on 14,85 miljoonaa. Valmistuneisiin ajojohtimiin kytkettiin jännite 11. marraskuuta 2024, ja sähkörata vihittiin käyttöön 27. tammikuuta 2025. == Lähteet == == Aiheesta muualla == Luokka:Haaparannan liikenne Luokka:Ruotsin rataverkko Luokka:Suomen rataverkko Luokka:Tornion liikenne Luokka:Ruotsin ja Suomen raja
Maltan kansainvälinen lentoasema

Maltan kansainvälinen lentoasema (IATA: MLA, ICAO: LMML) on lentoasema Maltalla, Luqan ja Gudjan kylien välissä. Se sijaitsee noin kahdeksan kilometrin päässä Maltan pääkaupungista Vallettasta. Lentoasema avattiin nykyisessä muodossaan 25. maaliskuuta 1992. Se toimii Maltan kansallisen lentoyhtiön KM Malta Airlinesin kotikenttänä. Asemalla on kaksi kiitotietä, joista toinen on 3 544 metriä ja toinen 2 377 metriä pitkä. ==Lähteet== == Aiheesta muualla == * Viralliset sivut Luokka:Maltan lentoasemat